తెలంగాణలో మహిళా తహసీల్దార్ దారుణహత్య WATCH LIVE TV
లండన్ ఒలింపిక్స్‌.. రజత ‘యోగం’ లేనట్లే!
లండన్ ఒలింపిక్స్‌లో యోగేశ్వర్ దత్ సాధించిన కాంస్య పతకం సిల్వర్ మెడల్‌గా అప్‌గ్రేడ్ కాబోదని ఐఓసీ స్పష్టం చేసింది.
TNN | Updated:
Oct 25, 2016, 01:06PM IST
లండన్ ఒలింపిక్స్&zwnj;లో యోగేశ్వర్ దత్&zwnj; సాధించిన కాంస్య పతకం రజతంగా అప్&zwnj;గ్రేడ్ అయ్యే అవకాశాలు లేవని ఐఓసీ స్పష్టం చేసింది. నాలుగేళ్ల క్రితం లండన్&zwnj;లో జరిగిన ఒలింపిక్స్&zwnj;లో రెజ్లర్ యోగేశ్వర్ దత్ కాంస్య పతకం సాధించిన సంగతి తెలిసిందే. ఆ ఒలింపిక్స్&zwnj;లో 60 కేజీల ఫ్రి స్టయిల్ రెజ్లింగ్ విభాగంలో సిల్వర్ మెడల్ నెగ్గిన రష్యా రెజ్లర్ బెసిక్ కుదుకోవ్ నిషేధిత ఉత్ప్రేరకాలు వాడినట్టు తేలింది. దీంతో అతడు పతకాన్ని కోల్పోవాల్సిన పరిస్థితి తలెత్తింది. ఫలితంగా యోగేశ్వర్&zwnj;దత్&zwnj;కు వెండి పతకం దక్కుతుందని భావించారు. 2013లో జరిగిన ఓ కారు యాక్సిడెంట్లో కుదుకోవ్ ప్రాణాలు కోల్పోయాడు. ఈ రష్యన్ రెజ్లర్ ఇప్పటికే మరణించిన కారణంగా అతడిపై విచారణ నిలిపేయాలని ఒలింపిక్ కమిటీ నిర్ణయించింది. ఫలితంగా యోగేశ్వర్&zwnj; పతకం అప్&zwnj;గ్రేడ్ కాకుండా నిలిచిపోయింది.
కుదుకోవ్ మరణానికి ముందే వరల్డ్ యాంటీ డోపింగ్ ఏజెన్సీ అతడికి డోప్ టెస్ట్ నిర్వహించింది. ఒలింపిక్స్&zwnj;లో పాల్గొనడానికి ముందు కుదుకోవ్ వద్ద నుంచి సేకరించిన శాంపిళ్లను ఈ ఏడాది రష్యన్ రెజ్లింగ్ ఫెడరేషన్ పరీక్షించింది. నిషేధిత ఉత్ప్రేరకాలు వాడినట్టు ఈ టెస్టులో తేలింది. శాంపిల్స్ సేకరించిన నాటి 8 ఏళ్ల వరకు డోపింగ్ టెస్ట్ కోసం మళ్లీ పరీక్షలు నిర్వహించే వీలుండగా, 2015లో అంతర్జాతీయ ఒలింపిక్ సంఘం ఆ గడువును మరో రెండేళ్లు పొడిగించింది. గతంలో యోగశ్వర్&zwnj; సాధించిన పతకం అప్&zwnj;గ్రేడ్ అవుతుందని సూచనప్రాయంగా వార్తలు వెలువడ్డాయి.
తనకు ఆ వెండి పతకం అక్కర్లేదని, కుదుకోవ్ తల్లిదండ్రుల దగ్గర్నుంచి అతడి జ్ఞాపకాలను లాగేసుకోనని.. యోగేశ్వర్ ఇప్పటికే స్పష్టం చేశాడు. రియోలో తొలి రౌండ్లోనే వెనుదిరిగి నిరాశ పర్చిన యోగేశ్వర్ దత్.. ప్రస్తుతం అకాడమీ ఏర్పాట్లకు సంబంధించిన పనుల్లో బిజీగా ఉన్నాడు.